
	1.
	Noteikumu projekts
1. Noteikumi nosaka informāciju, kas iekļaujama finanšu stabilitātes nodevas (turpmāk - nodeva) taksācijas perioda deklarācijā (turpmāk - deklarācija).  
	Iebildums
Ievērojot Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – Noteikumi Nr. 108) 100. punktu, lūdzam precizēt projekta 1. punkta redakciju, nosakot, ka noteikumi nosaka finanšu stabilitātes nodevas (turpmāk – nodeva) taksācijas perioda deklarācijā (turpmāk – deklarācija) iekļaujamo informāciju.
Piedāvātā redakcija
-
	Natālija Pīlipa (TM)

	2.
	Noteikumu projekts
3.2. nodevas maksātāja saistību kopsumma taksācijas perioda beigās, pamatojoties uz datiem, kas norādīti nodevas maksātāja gada pārskatā iekļautajā pārskatā par finanšu stāvokli pārskata gada beigu datumā. Dalībvalstī vai ārvalstī reģistrētas kredītiestādes filiāle Latvijas Republikā saistību kopsummu samazina par 10 procentiem, lai ņemtu vērā uz filiāli nosacīti attiecināmo pašu kapitālu;
	Iebildums
Vēršam uzmanību, ka Finanšu stabilitātes nodevas likuma 4.  pants noteic izsmeļošu nodevas objekta pozīciju uzskaitījumu un neparedz, ka nodevas maksātāja saistību kopsummu samazina par 10 procentiem, lai ņemtu vērā uz filiāli nosacīti attiecināmo pašu kapitālu. Ievērojot minēto, lūdzam svītrot projekta 3.2. apakšpunkta otro teikumu.
Piedāvātā redakcija
-
	Natālija Pīlipa (TM)

	3.
	Noteikumu projekts
3.10. nodevas piemaksa. Norāda, ja taksācijas periodā aprēķinātās nodevas summa vai taksācijas periodā koriģētās nodevas summa ir lielāka par taksācijas perioda ceturkšņos aprēķināto avansa  maksājumu kopsummu;
	Iebildums
Ievērojot Finanšu stabilitātes nodevas likumā lietoto terminoloģiju un Noteikumu Nr. 108 3.2. apakšpunktu, lūdzam precizēt projekta 3.10. apakšpunktu, nosakot, ka deklarācijā iekļauj atlikušo nodevas summu, kuru aprēķina atbilstoši šā likuma 5. panta astotajai daļai.
Piedāvātā redakcija
-
	Natālija Pīlipa (TM)

	4.
	Noteikumu projekts
3.11. nodevas pārmaksa. Norāda, ja taksācijas periodā aprēķinātās nodevas summa vai taksācijas periodā koriģētās nodevas summa ir mazāka par taksācijas perioda ceturkšņos aprēķināto avansa maksājumu kopsummu. 
	Iebildums
Ievērojot Finanšu stabilitātes nodevas likumā lietoto terminoloģiju un Noteikumu Nr. 108 3.2. apakšpunktu, lūdzam precizēt projekta 3.11. apakšpunktu, nosakot, ka deklarācijā iekļauj pārmaksāto nodevas summu, kuru aprēķina atbilstoši šā likuma 5. panta desmitajai daļai.
Piedāvātā redakcija
-
	Natālija Pīlipa (TM)

	5.
	Anotācija (ex-ante)
1.4. Izvērtējumi/pētījumi, kas pamato TA nepieciešamību 
	Iebildums
Vēršam uzmanību, ka Ministru kabinetu pilnvarojoša tiesību norma nevar tikt uzskatīta par izvērtējumu vai pētījumu, kas pamato tiesību akta nepieciešamību. Ievērojot minēto, lūdzam svītrot projekta anotācijas 1.4. sadaļā norādīto informāciju.
Piedāvātā redakcija
-
	Natālija Pīlipa (TM)

	6.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt 
	Iebildums
Paskaidrojam, ka anotācijas 2.1. sadaļas apakšsadaļā "Ietekmes apraksts" sniedz skaidrojumu par to, kā tieši šajā sadaļā identificētās sabiedrības grupas piedāvātais tiesiskais regulējums ietekmē. Ievērojot minēto, lūdzam atbilstoši precizēt projekta anotācijas 2.1. sadaļu.
 
Piedāvātā redakcija
-
	Natālija Pīlipa (TM)

	7.
	Anotācija (ex-ante)
7.1. Projekta izpildē iesaistītās institūcijas 
	Iebildums
Ievērojot, ka projekts neparedz Latvijas Bankas iesaisti tā izpildē, lūdzam atbilstoši precizēt projekta anotācijas 7.1. sadaļā norādīto informāciju.
 
Piedāvātā redakcija
-
	Natālija Pīlipa (TM)

	8.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru 
	Iebildums
Vēršam uzmanību, ka projekta anotācijas 7. sadaļas 7. punktā norādīts, ka projekta izpildei nepieciešams veikt iekšējo institūcijas procesu optimizāciju, tomēr no sniegtā skaidrojuma izriet, ka šādas nepieciešamības nav. Ievērojot minēto, lūdzam atbilstoši precizēt projekta anotācijas 7. sadaļas 7. punktu.
Piedāvātā redakcija
-
	Natālija Pīlipa (TM)

	9.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru 
	Iebildums
Paskaidrojam, ka Valsts ieņēmumu dienesta pienākumu administrēt nodevu noteic Finanšu stabilitātes nodevas likuma 6. panta pirmā daļa. Ievērojot minēto, lūdzam svītrot projekta anotācijas 7.4. sadaļas 4. punktā norādīto informāciju.
Piedāvātā redakcija
-
	Natālija Pīlipa (TM)

	10.
	Noteikumu projekts
3.5. nodevas maksātāja pakārtotās saistības, kas iekļautas pašu kapitāla aprēķinā saskaņā ar Eiropas Parlamenta un Padomes 2013. gada 26. jūnija regulu (ES)  Nr. 575/2013 par prudenciālajām prasībām attiecībām uz kredītiestādēm, un ar ko groza regulu (ES) Nr. 648/2012, taksācijas perioda beigās;
	Priekšlikums
Lūdzam precizēt projekta 3.5. apakšpunktu atbilstoši Noteikumu Nr. 108 2.2. apakšpunktā noteiktajam.
Piedāvātā redakcija
-
	Natālija Pīlipa (TM)

	11.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process 
	Priekšlikums
Informējam, ka atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība netiek piemērota:
1) institūciju vadības dokumentu plānošanas procesā;
2) ja sabiedrības līdzdalība attīstības plānošanas procesā tiek regulēta ar citu ārējo normatīvo aktu,
3) ja izstrādājamais dokuments satur ierobežotas pieejamības informāciju vai valsts noslēpumu.
Minēto noteikumu 5. punkts noteic, ka institūcija piemēro sabiedrības līdzdalības kārtību arī to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.

Ievērojot minēto, lūdzam nodrošināt sabiedrības līdzdalību.  
 
Piedāvātā redakcija
-
	Natālija Pīlipa (TM)



